এর উত্তর হলো- হ্যাঁ। তবে তা মানুষের মতো নয়। কারণ মানুষের মতো উদ্ভিদের মাঝে নিউরণের মতো কোন স্নায়ুতন্তু নেই। বিজ্ঞান সাময়িকী নিউ সায়েন্টিস্টে যুক্তরাজ্যের সাসেক্স বিশ্ববিদ্যালয়ের গবেষক পিটার স্কট বলেছেন, উদ্ভিদের স্মরণশক্তির ব্যাপারটি নিয়ন্ত্রিত হয় মূলত রাসায়নিক পদার্থের মাধ্যমে । এ সম্পর্কে পিটার স্কট একটি উদ্ভিদের উদাহরণ দিয়েছেন। ভেনাস ফ্লাই ট্র্যাপ নামক পতঙ্গভূক উদ্ভিদের গায়ে এক ধরনের তন্তু আছে। প্রথমবার কোন কিছুর স্পর্শ পেলে এরা তেমন কোন প্রতিক্রিয়া দেখায় না। কিন্তু দশ সেকেন্ডের মাঝে আবার স্পর্শ পেলে এরা ঐ বস্তুটিকে আঁকড়ে ধরে। এ থেকেই ধারণা করা হয় উদ্ভিদের স্মরণশক্তি আছে।